钦定古今图书集成/明伦汇编/氏族典/第451卷 > 《廖用贤尚友录》 > 范式
## 钦定古今图书集成/明伦汇编/氏族典/第451卷 > 《廖用贤尚友录》 > 范式

按《后汉书范式传》：“式字巨卿，山阳金乡人，一名汜。少
游太学，与汝南张劭为友。劭字元伯，后式仕为郡功
曹。元伯寝疾笃，叹曰：‘恨不见吾死友’！式每梦见元伯，
式恍然觉悟，悲叹泣下，具告太守，请往奔丧。太守许
之。式未及到而丧已发，引柩不肯进，其母抚之曰：‘元
伯岂有望耶’？遂停柩。移时，乃见有素车白马，号哭而”
来。其母望之曰：“是必范巨卿也。”巨卿既至，因执绋而
引柩乃前。举州茂才，四迁荆州刺史。后迁庐江太守，
有威名，卒于官。